
Text rozhodnutia
Súd: Krajský súd Prešov Spisová značka: 7Co/158/2015 Identifikačné číslo súdneho spisu: 8713214366 Dátum vydania rozhodnutia: 27. 05. 2015 Meno a priezvisko sudcu, VSÚ: JUDr. Branislav Breza ECLI: ECLI:SK:KSPO:2015:8713214366.1 Uznesenie Krajský súd v Prešove v právnej veci žalobcu POHOTOVOSŤ, s.r.o., so sídlom v Bratislave, na ul. Pribinovej č. 25, proti žalovanému: Slovenská republika - Ministerstvo spravodlivosti SR, so sídlom v Bratislave, na Župnom námestí č. 13, o odvolaní žalobcu proti výzve Okresného súdu Poprad zo dňa 27.02.2015 č.k. 12C/198/2013-75 takto jednohlasne r o z h o d o l : O d m i e t a odvolanie. o d ô v o d n e n i e : Súd prvého stupňa výzvou zo dňa 27.2.2015 vyzval žalobcu, aby v lehote 10 dní od doručenia výzvy zaplatil súdny poplatok za dovolanie vo výške 80 Eur. Proti tejto výzve podal odvolanie žalobca, ktorý ju navrhol zrušiť. Odvolací súd preskúmal odvolanie žalobcu a zistil, že odvolanie žalobcu nesmeruje proti rozhodnutiu súdu prvého stupňa. Podľa ustanovenia § 201 veta prvá O.s.p. účastník môže napadnúť rozhodnutie súdu prvého stupňa odvolaním, pokiaľ to zákon nevylučuje. Výzva na zaplatenie súdneho poplatku nie je rozhodnutím v zmysle ustanovenia § 201 O.s.p., ktoré by bolo možné napadnúť odvolaním. S prihliadnutím na vyššie uvedené odvolací súd odvolanie žalobcu odmietol, nakoľko nesmeruje proti rozhodnutiu, ktoré by bolo možné napadnúť odvolaním. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSPO:2015:8713214366.1 (dáta aktuálne k 13. 11. 2026). Záväzné je znenie zverejnené súdom.




